Rosetta Douglass

Rosetta Douglass-Sprague (lindur në 24 qershor 1839-1906) ishte një mësuese dhe aktiviste afro-amerikane. Ajo ishte një prej themelueseve të Shoqatës Kombëtare për Gratë me ngjyrë. Babai i saj ishte Frederick Douglass.

Jeta

Rosetta ishte vajza e Anna Murray-Douglass dhe Frederick Douglass në 1839, në Bedford, Masaçusets.  Kur ishte 5 vjeçe, ajo u shpërngul me prindërit në Lynn, Masaçusets. Ajo ishte më e madhja e 5 fëmijëve. Rosetta ksihte trashëguar sensin kritik të babait të saj dhe luftonte vazhdimisht kundër pabarazisë gjinore që prevalonte në periudhën kur ajo jetoi. Kur ajo ishte 6 vjeçe qëndroi me Abigail dhe Lydia Mott nga Albany e Nju-Jorkut. Abigail i mësoi asaj shkrim e këndim, ndërsa Lydia i mësoi të qepurit. Në moshën 11 vjeçare ajo asistoi të atin në faqosjen e gazetës. Në 24 dhjetor 1863 ajo u martua me Nathan Sprague. Bashkëshorti i saj ishte një skllav asokohe dhe jo i arsimuar mjaftueshëm, ndaj shpesherë përpiqej për të gjetur një punë.  Ajo nuk e miratoi martesën ndër raciale të babait të saj pas largimit nga jeta të mamasë së saj. Ajo pati rreth 7 fëmijë si dhe shumë nipër e mbesa.

Edukimi
Në 1845 institucioni arismor Rochester Board of Education i mbylli dyert e shkollës për studentët me ngjyrë. Frederick Douglass e dërgoi Rosettën në një shkollë private dhe refuzoi ta dërgonte atë në një shkollë vetëm për fëmijët me ngjyrë, e cila u hap nga institucioni i Rochester. Në 1848 Rosetta u pranua në Seminarin Seward në Rochester, Nju-Jork. Roseta ndihej shumë e diskriminuar nga studentët e bardhë teksa ajo ndiqte studimet, dhe babai i saj foli kundër këtij fenomeni në gazetën e tij.  Ajo ndoqi gjithashtu kolegjin Oberlin si dhe shkollën Salem Normal në New Jersey.

Karierra

Douglas punoi si mësuese, por më pas ajo u martua dhe u kthye në shtëpiake. Ajo shkruajti publikimin My Mother as I Recall her në 1900, po ashtu dhe letrën What Role is the Educated Negro Woman to Play in the Uplifting of Her Race? 

Aktivizmi

Douglass punoi përkrah babit të saj dhe kishte një sens të theksuar për çështjet sociale. Ajo këshilloi babain e saj që të refuzonte mandatin e presidentit pranë korporatës private Freedman's Bank. Ajo u bë më vonë një nga themelueset e Shoqatës Kombëtare për Gratë me ngjyrë.  

 Referime 


 Lidhje të jashtme 

Kategoria:Gra